Et pots posar en contacte 
amb nosaltres als 
C.S.A Can Vies i Hamsa. 

O trucant al tlf/fax: 

Butlletí contrainformatiu de la vila de Sants. 


12 d’octubre: un pas 
endavant contra el feixisme 

Després de disset anys, s’aconsegueix fer fora els ultradretans del barri, tot i que 
mantenen la convocatòria a Mont juïc. Delegació de Govern prohibeix realitzar 
l’acampada antifeixista a Països Catalans, traslladant-se a la placa Joan Peiró. 



La plaça Joan Peiró va transformar el seu aspecte habitual. 


Sants.- La campanya portada a 
terme per la Plataforma Cívica 
per un 12-0 en Llibertat va arri¬ 
bar al seu clímax els dies 11 i 12 
d'octubre, quan es van celebrar 
tots els actes previstos. El dia 
10, però, ja havien començat les 
protestes amb una concentració 
de duescentes persones contra 
l'autorització del míting ultra; el 
mateix dia també es va saber 
que el Tribunal Superior de Jus¬ 
tícia de Catalunya havia denegat 
el recurs de la plataforma contra 
el permís otorgat a la Falange i 
la prohibició de celebrar l'acam¬ 
pada antifeixista a la plaça dels 
Països Catalans. Aquesta deci¬ 
sió va tancar les vies legalistes i 
va donar com a única resposta 
sortir al carrer. 

L'acampada va ser un èxit tot i 
la pluja. Durant tota la tarda i 


nit del dia 11 es van celebrar els 
actes previstos a la plaça Joan 
Peiró, ja que la Plataforma Cívi¬ 
ca va optar, en una polèmica de¬ 
cisió, per respectar els permisos 
de la Delegació de Govern i evi¬ 


tar la repressió policial, garan¬ 
tint així les activitats. Aquestes 
van començar amb una cercavi¬ 
la de plaça de Sants fins a Joan 
Peiró. 

»pàgina 2 


Condemna de 
quatre mesos 
per okupar 
Can Blanco 

A la magistrada Mercedes 
Armas Galve del jutjat penal 7 
de Barcelona li han calgut cinc 
setmanes la sentència del cas de 
Can Blanco (veure Burxa 30). 
Després de tot aquest temps de 
reflexió, la jutgessa ha escrit una 
sentència molt argumentada, 
això sí, gens sorprenent, en la 
que condemna a cinc persones 
per un delicte d’ocupació il·le¬ 
gal (article 245.2 del Codi Pe¬ 
nal) a quatre mesos de pena mul¬ 
ta per valor de 120.000 ptes., o 
bé a dos mesos de presó, satis- 
fent així la petició de la fiscalia. 
Aquest judici es va celebrar 
quan feia més .d’un any que la 
casa de Can Blanco havia estat 
desallotjada i enderrocada, i de 
poc van servir les declaracions 
dels encausats i encausades, ja 
que la jutgessa només considera 
provats els fets evidents, i que 
en cap moment van ser negats. 

»pàgina 2 


ESPECIAL 
VALORACIÓ 
DEL 12 
D’OCTUBRE 

»>pàgines centrals 


Tornen a cremar 
la porta del 
CSA Can Vies 

»>pàgina 2 


El jutge atura 
l’empresonament 
dels antifeixistes 
del 12 d’octubre 
del 1998 

»>pàgina 2 


Pedres contra la policia a Can T\inis 

El veïnat del barri es va enfrontar als agents que pretenien fer una redada. 



L’assetjament policial contrasta amb la deixadesa i l’oblit en què s’ha fet caure el barri. . . , 

Milers de persones van passar 
per la plaça Joan Peiró 

La jornada va resultar tranquil·la; durant la manifestació es van produir petits incidents. 


Els antifeixistes 
vilafranquins 
esperen la reso¬ 
lució de Tindult 

Vilafranca-Sants-. Tres dels 
set militants antifeixistes detin¬ 
guts arran de la seva participació 
en la manifestació contra la con¬ 
centració feixista del dotze d'oc¬ 
tubre del 98 continuen pendents 
de la tramitació de la concessió 
de l'indult en mans del Consell 
de Ministres del govern espan¬ 
yol. El titular del jutjat núm.3 
del penal de Barcelona, Fernan- 
do-Víctor Ramos Gil, ha admès 
la suspensió temporal de la con¬ 
demna de divuit mesos-de presó 
fins que finalitzi el procés de 
concessió de l'indult. Tot i que 
les mobilitzacions han estat sus¬ 
peses a l'espera de properes notí¬ 
cies, la campanya de solidaritat 
amb el Carles, el Jordi i el David 
continua amb la recollida de sig¬ 
natures i amb la difusió i denún¬ 
cia del cas per tal d'incentivar la 
suma de la resta d'ajuntaments 
dels Països Catalans a la propos¬ 
ta de demanda d'indult.' 


Es tracta d’ una 
de les primeres 
sentències 
condemnatòries 
per usurpació 

(ve de la portada) 

La jutgessa considera que s’es¬ 
tava ocupant un immoble, sense 
tenir en compte els motius pels 
quals la gent sense casa es deci¬ 
deix a okupar, i que durant el 
judici van ser llargament expo¬ 
sats tant per les persones acusa¬ 
des com pels seus advocats i 
advocades. En canvi, pren partit 
amb els ulls tancats per la part 
de l’acusació, al·legant el com¬ 
pliment de les lleis: “...debe in- 
sistirse en que el bien jurídico 
protegido es la posesión del pro- 
pietario...”. Recollint el que deia 
Toctaveta repartida durant el ju¬ 
dici a Can blanco: “Sra. jutges¬ 
sa: la sentència només és una 
opinió ”, encara que aquesta opi¬ 
nió pugui enviar gent a la presó. 
Recordem també que al barri de 
Sants les que havien estat oku- 
pants de La Morada, encara 
estan esperant que surti la seva 
sentència.. 


(ve de la portada) 

A la plaça es va celebrar una 
xerrada, un passi de video, un 
correfoc amb la participació d'u¬ 
na dotzena de colles de Barcelo¬ 
na (celebraven la trobada anual) 
i un concert amb els grups Ràbia 
Positiva, Pomada i Inadaptats. El 
mal temps, però, va obligar a 
suspendre les activitats progra¬ 
mades per més endavant com 
una altra xerrada o l'esmorzar. 
Unes dues mil persones van 
assistir als actes i es van plantar 
una trentena de tendes, però va 
ser poca la gent que va aguantar 
fins el final, tan sols unes dese¬ 
nes (principalment les persones 
que tenien torns d'organització) 
van resistir el cansament i el mal 


La Marina-Can Tunis.- Nova¬ 
ment es donen enfrontaments entre 
la policia i els habitants del po¬ 
lígon Avillar Chavorro, també co¬ 
negut per Can Tunis. Aquest cop, 
l’enfrontament va tenir lloc el pas¬ 
sat 25 d’octubre, quan prop de 
dos-cents veïns i veïnes, segons els 
mitjans informatius oficials, inten¬ 
taven evitar una operació antidro- 
ga llençant pedres contra les forces 
de.repressió de l’Estat. Aquest any 
ja són vint les redades que s’han 
fet en aquest polígon, resultant de 
la darrera d’elles la detenció de 
vuit veïns i veïnes. Can Tunis és el 
lloc de la ciutat on centenars de 
persones amb addicció a l’heroïna 
acudeixen diàriament per adquirir 
la seva dosi. Segons la policia, són 


temps i van empalmar l'acampa¬ 
da i els actes matinals. Amb una 
actuació castellera i el manifest 
llegit per l'actor Jordi Dauder es 
va donar inici a la manifestació 
que va creuar gran part de la ciu¬ 
tat fins arribar a la plaça Cata¬ 
lunya. La lectura del pregó per 
part de l'actor va ser polèmica en 
algun dels seus continguts, amb 
referències constants als demò¬ 
crates i a la "democràcia", així 
com algun dels comentaris d'un 
membre de la Plataforma Cívica, 
sentint satisfacció perquè aquest 
any no eren els mateixos els anti¬ 
feixistes concentrats (en referèn¬ 
cia a la manifestació de l'any 
passat). Les 6.000 persones van 


molts els veïns i veïnes del polígon 
que estan relacionats amb el tràfic 
d’estupefaents, i aquests comp¬ 
tarien amb un complex sistema de 
vigilància per evitar les redades 
policials. Però la realitat és ben 
diferent, ja que moltes veïnes i 
veïns són venedores ambulants, 
restauradores de mobles o viuen 
amb una pensió miserable. D’altra 
banda, el veïnat està fart de l’aban¬ 
dó en què les autoritats tenen el seu 
barri. La resposta de dimecres 
també té a veure amb això, ja que 
només reben visites policials 
(detenció de veïns, redades), des¬ 
preocupant-se l’administració de 
la situació marginal en la que viu 
cada cop més la gent d’aquest 
barri. 


trigar una hora en arribar al final 
del recorregut, en un ambient 
tranquil, encara que tens per la 
por a les provocacions feixistes, 
que en diferents moments van 
produir petits incidents, quan 
manifestants van obligar a fugir 
a skins-nazis que volien rebentar 
la protesta. Altres anècdotes a 
ressaltar foren l'oportunisme 
clàssic de polítics de torn, com 
per exemple els càrrecs d'ERC, 
que malgrat no haver treballat 
gens en la lluita antifeixista i 
col·laborar amb la persecució 
dels i les detingudes el 12-0 de 
l'any passat, van donar cops de 
colze i el que va caldre per 
col·locar-se a primera fila; també 
va tenir una actuació lamentable 
el grupúscul Esquerra Revolu¬ 
cionària, que va mantenir la seva 
línia habitual d'utilitzar les 
mobilitzacions populars per fer- 
se propaganda. D'altra banda, un 
grup de persones van arrencar la 
bandera espanyola de l'hotel Sol 
al carrer Pelai. L'acte es va clau¬ 
surar amb els parlaments de 
membres de les comunitats 
magrebina i palestina a Catalun¬ 
ya. Finalment alguns joves van 
llençar objectes a furgonetes de 
policia que protegien un feixista 
a la Ronda Sant Pere, però l'en¬ 
frontament no va anar més enllà. 


Can Vies va patir 
un atac similar 
el maig passat 



La imatge reflecteix l’estat en 
que va quedar la porta. El succés 
va ocórrer la nit del 31 d’octubre 
al’l de novembre. 



Moment en què la Banda del Surdo arriba a la plaça Joan Peiró. 

Mentre el veïnat espera un 
futur incert, les condicions de 
vida es van degradant 

Es crea la plataforma 
“La Nostra Casa del Mig” 

Joves del barri demanen la reobertura de 


l’equipament per 

Hostafrancs.- Més de quinze 
entitats del barri firmaven el 5 
d’octubre el manifest de la plata¬ 
forma “La Nostra Casa del Mig” 
per tal de demanar a l’Ajunta¬ 
ment la recuperació d’aquest 
espai per ús del jovent del barri. 
Tot comença l’any 97, quan l’A¬ 
juntament va tancar “provisio¬ 
nalment” el centre, comprome¬ 
tent-se a reobrir-lo en dos anys. 
Però tres anys després, l’equipa- 


ús sociocultural. 

ment roman tancat i l’espai alter¬ 
natiu que se’ls va donar provisio¬ 
nalment al c/Miquel Bleach 32, a 
punt de tancar. Amb la idea de 
defensar-se, han decidit crear 
una plataforma. Reivindiquen un 
espai definitiu apte per a tots els 
col·lectius, i no dispersar-los pels 
diferents edificis municipals del 
Districte. El proper número de la 
Burxa informarem extensament 
de la marxa dels aconteixements. 


Informacions 

veïnals 



Les reivindicacions del veïnat del Cinturó semblen donar els seus fruits. 


Badal/Sants.- Els últims dies 
s’han mogut diferents temes re¬ 
lacionats amb reivindicacions 
veïnals. Per una banda, a l’últim 
ple del Districte, celebrat el pas¬ 
sat 26 d’octubre, es va presentar 
el projecte de cobertura i urba¬ 
nització de la ronda del Mig, 
exactament del tram que va des 
de la plaça Cerdà fins a Constitu¬ 
ció. L’Ajuntament ha datat l’ini¬ 
ci de les obres pel febrer del 
2001. Tenint en compte que fins 
fa poc a la cruïlla de Pavia amb 
el cinturó existia un gran panell 
que, amb el reclam d’una futura i 
idíl·lica visió de la zona, anun¬ 
ciava el començament de les 
reformes pel novembre del 97 i 
la finalització per l’octubre del 
98, aquesta és, sense dubte, una 
bona notícia. Durant la presenta¬ 
ció, alguna intervenció va fer 
esment de les deficiències del 
projecte, com l’eliminació d’una 
rotonda a Constitució amb Badal 
que hagués permès l’arribada del 
bus 91 fins al lloc (com reclamen 
les associacions veïnals) o el 
punt feble que suposa el tram del 


cinturó que és atravessat per les 
vies. 

Per altra banda, en relació a la 
polèmica de les vies del tren, 
esmentar que dos informes ofi¬ 
cials han demostrat la viabilitat 
del seu cobriment, fet que con¬ 
tradiu la versió del Ministerio de 
Fomento. Paral·lelament s’han 
presentat al·legacions signades 
per nombroses entitats. Remar¬ 
car dues coses més: així com 
dèiem que el Barça 2000 sembla¬ 
va un projecte aturat, el FC Bar¬ 
celona ha mogut peça ràpida¬ 
ment i, en un clima d’ente¬ 
niment, s’ha reunit amb T Ajun¬ 
tament per parlar de l'ambiciós 
pla urbanístic. Concretament ha 
estat Àngel Fernàndez, president 
de Don Piso i conegut especula¬ 
dor, el representant del club a la 
cita esmentada. Per últim, recor¬ 
dar que tot i haver donat per con¬ 
closa la guerra de l’aigua encara 
es manté una negativa de moltes 
famílies a pagar la part del rebut 
que es cobra per l’impost del cla¬ 
vegueram. 


Les administracions ignoren 
l’Escola d’adults 


Sants.- La polèmica referent a la 
ubicació definitiva de l’Escola 
d’adults i adultes continua ober¬ 
ta. Com ja intuíem a l’anterior 
Burxa, l’enigma sobre l’espai 
final que ha d’ocupar l’Escola 
d’adults segueix sense resoldre’s. 
Malgrat les hipòtesis referents a 
la concessió de l’antic edifici de 
l’escola Barrufet, situat al c/ Ros- 
send Arús, la problemàtica sobre 
l’acondicionament de l’espai afe¬ 
geix una nova incògnita a la 
qüestió: quina administració s’ha 
de responsabilitzar del projecte 
d’obresi reformes? L’Ajuntament 
de Barcelona i la Generalitat es 
passen la pilota.. Ja fa tres cursos 
que l’Escola hauria de comptar 
amb local propi, però els 240 
alumnes que hi ha preinscrits 
continuen esperant. El passat 9 
d’octubre Benestar Social anun¬ 
ciava el lloguer de tres aules a 
l’antic edifici de la facultat de 
Magisteri, amb la condició que el 
seu ús es limités a Timpartiment 
de classes en règim de matins. Els 
i les alumnes i tot el professorat 
s’oposaren a la mesura perquè 
aquesta impossibilitava l’accès a 
les classes d’un sector d’alumnes 
que, per motius laborals, només 
pot assistir en horari nocturn. 

Però Benestar Social semblava 


desentendre’s d’aquesta pro¬ 
blemàtica i van amenaçar a pro¬ 
fessors/es amb fer desaparèixer 
l’escola d’adults si no acceptaven 
les condicions horàries del llo¬ 
guer i es procedia a donar inici al 
curs. Si bé és cert que Benestar 
Social ha optat per la cessió de 
tres aules més pel torn de noc¬ 
turn, la iniciativa de l’Adminis¬ 
tració no convenç alumnes ni 
equip docent, perquè es tracta 
d’unes instal·lacions situades en 
un altre edifici, lluny de les aules 
de diürn. Aquesta circumstància 
provocaria la confusió de l’alum¬ 
nat i agreujaria les condicions de 
precarietat en què el professorat 
ha de desenvolupar la seva tasca 
educativa. 

Com ja és habitual en matèria de 
política municipal, el districte de 
Sants-Montjuïch es renta les 
mans, tal i com es desprèn de les 
reunions que la gent de l’Escola 
d’adults han mantingut amb Con¬ 
xita Rius, responsable tècnica de 
l’equip de govern de Sants. És 
per això que la lluita per una 
escola d’adults/es en condicions 
dignes continua: ja s’han concen¬ 
trat davant l’escola Barrufet i han 
iniciat una campanya d’envia¬ 
ment de faxos a les oficines de 
Benestar Social. 


Neix un banc del temps a Sants 


Sants.- Des del dijous 5 d'octu¬ 
bre el Grup de dones del Centre 
Social de Sants està tirant enda¬ 
vant un projecte anomenat. el 
Banc del temps, on es funciona 
sense diners, és a dir, les perso¬ 
nes que hi participen s'intercan¬ 
vien part del seu temps. Per una 
banda, ofereixes un ser¬ 
vei, i per l'altra, 
pots demanar 
temps a altres per¬ 
sones per tal que et 
resolguin algunes 
necessitats diàries 
sense que es tracti de 
tasques regulars, per 
tal de no trepitjar el 
món laboral. Un dels 
primers bancs del temps 
que van sorgir a Barcelona va ser 
el d'Horta-Guinardó. Es tracta 
d'un projecte sobretot dirigit a 
les dones, per plantar cara al fet 
que la societat en la què vivim no 
valora igual el treball productiu 


que el reproductiu, quedant 
aquest segon sempre en un nivell 
inferior. Per això, aquest banc, 
que utilitza com unitat de canvi 
el temps, equipara tot tipus de 
feines, revaloritzant així aquelles 
fetes generalment per 
les dones. També es 
considera molt 
important poder 
aconseguir que 
les dories dispo¬ 
sem de temps 
propi, per a 
nosaltres ma¬ 
teixes. Un 
altre dels 
objectius també és 
trencar amb la idea que tot 
val diners, i tot es soluciona 
tenint-ne... Els diners poden no 
ser tant importants com ara les 
les xarxes d'ajuda als barris i les 
relacions entre el veïnat, les 
quals veiem cada dia empobrir- 
se més. 

La policia aprofita un incendi 
per escorcollar un pis 


Hostafrancs.- El passat dime¬ 
cres divuit d'octubre un petit 
incendi domèstic, provocat per 
una avaria a la instal·lació elèc¬ 
trica d'una vivenda situada a al 
carretera de Sants, va requerir la 
presència d'efectius del cos de 
bombers. La Policia Nacional va 
personar-se, també, al pis on va 
produir-se l'accident i tot aprofi¬ 
tant l'oportunitat van escorcollar 
il·legalment l'habitació d'un dels 
inquil·lins sense cap autorització 
expressa, sense cap ordre judicial 
i sense la presència de l'interes¬ 
sat. Quan el jove va arribar a casa 
seva, una dotació de policies de 
paisà l'esperaven a l'entrada de 
l'edifici amb l'objectiu de proce¬ 
dir a la identificació del noi que 
tot just acabava d'assebentar-se 
dels fets ocorreguts, la seva sor¬ 
presa i indignació no és d'extan- 
yar: "Vaig anar cap a casa tan 
bon punt vaig saber el que havia 
passat, m'estaven esperant al 
portal per demanar-me el 
DNI...però com podia saber la 
Policia que jo vivia al pis de l'in¬ 
cendi? i com podien saber quina 
era la meva habitació?". Durant 
els dies posteriors als fets tranco- 


rreguts arran de l'incedi, tant el 
jove identificat com els altres 
dos habitants de la vivenda van 
ser víctimes de seguiments poli- 
cials constants i fins i tot alguns 
dels i les seves amigues també 
han estat patint l'assetjament i 
control policial de manera indis¬ 
criminada i del tot arbitrària. 
D'entre les evidències de l'escor¬ 
coll policial, el jove ha denunciat 
la desaparició del video "Difon 
la lluita, difon la idea" on diver¬ 
sos col·lectius polítics i veïnals 
santsencs relaten les seves lluites 
locals i els plantejaments reivin¬ 
dicatius que els impulsen a treba¬ 
llar dins del marc dels movi¬ 
ments socials. De la mateixa 
manera, el noi explica que aquest 
succés no ha estat gratuït i que 
tampoc l'ha sorprès excessiva¬ 
ment perque té constància d'ac¬ 
tuacions policials similars en lo¬ 
cals d'organitzacions polítiques 
de l'extrema esquerra indepen¬ 
dentista: "Els policies van reme¬ 
nar la meva taula d'estudi, van 
buscar entre els papers i octave- 
tes de manifestacions etc... Pot¬ 
ser esperaven trobar alguna co¬ 
sa comprometedora, qui sap..." 


Llibertat pels detinguts de 
la desfilada militar 


Barcelona.- Els dies 10 i 18 
d'octubre es van realitzar els 
judicis a les vuit detinguts durant 
i després de la manifestació del 
27 de maig que va sortir de la 
plaça del Centre (Les Corts) i en 
la que més de mil persones van 
demostrar el seu rebuig a l'exèr¬ 
cit i a la desfilada que es celebra¬ 
va aquell mateix dia des de l'a¬ 
vinguda Rius i Taulet fins la 
plaça Espanya. Durant la mani¬ 
festació, els i les assistents es 
van trobar amb més de cent fur¬ 
gonetes d'antiavalots. El resultat 
dels enfrontaments van ser dese¬ 
nes de pallisses i vuit detinguts. 
Aquesta manifestació s'em¬ 
marcava en una intensa i mul¬ 
titudinària 
campanya 
antimilitaris¬ 
ta (caravana 
del dia 13 de 
maig, mani- 
festaèió uni¬ 
tària el 20, 
acampada a 
la plaça Es¬ 
panya, Festi¬ 
val per la cul¬ 
tura de la pau 


...), que no es va veure exempta 
de repressió policial (identifica¬ 
cions, pallisses, detencions). En 
solidaritat amb aquests encau- 
sats, els dies 10 i 18 d’aquest mes 
es van fer concentracions -con¬ 
vocades per més de vint col·lec¬ 
tius- davant els jutjats, on el titu¬ 
lar d'Instrucció núm.14 havia de 
decidir si el procés seguia enda¬ 
vant. Finalment, per inconsistèn¬ 
cia dels arguments de la fiscalia, 
aquestes vuit persones van que¬ 
dar en llibertat sense càrrecs. Cal 
recordem que encara falta veure 
què passa amb les cinc persones 
detingudes durant la caravana 
antimilitarista del 13 de maig. 



Pancarta que encapçalava la manifestació del 27 de maig. 




Agur, Joxe 
Ripiau 

Sants.- Unes Cotxeres plenes de 
gom a gom van dir adéu, el 
divendres 13 d'octubre, en un 
concert força animat, al grup 
musical Joxe Ripiau. Trimelón i 
Cheb Balowsky van obrir el teló 
per donar pas més tard al grup 
basc, que oferí un repertori 
variat on repassaren la seva tra¬ 
jectòria; des d’aquell Positive 
Bomb, fins al seu quart i últim 
treball Bizitza triste eta ederra. 
Un públic vingut d’arreu, que no 
va deixar i'aspecte reivindicatiu 
de costat, va entregar-se al grup 
al mateix temps que cridava 
numeroses consignes, com 
"nazis no" o en suport a l'apro¬ 
pament dels presos i preses a 
Euskal Herria, com "Euskal pre- 
soak, Euskal herrira". La forma¬ 
ció musical, amb un “fins sem¬ 
pre”, s’acomiadava així dels 
Països Catalans, per plegar defi¬ 
nitivament a Bilbo amb un con¬ 
cert el dia 3 de novembre. 


Expedient X 


Agermanament amb Hernani 


A través de fonts poc oficials i de dades aportades 
pel satèl·lit meteosat hem pogut accedir a una notí¬ 
cia/rumor d'allò més interessant, i hem decidit 
comentar-la en aquest prestigiós espai. El rumor en 
qüestió ve a dir que el nostre excel·lentíssim senyor 
del districte Don Pere Alcober va tractar de convèn¬ 
cer a la Federació d’Associacions de Veïns i Veïnes 
de Barcelona (FAVB) per no unir-se a la Plataforma 
Cívica per un 12 d’octubre en llibertat. El pitjor del 
cas no és aquest vil intent de impedir adhesions a la 
mobilització social en contra de la celebració de 
l’acte feixista al nostre barri, ja sabem dé quin peu 
calça el nostre regidor, sinó els arguments que va 
utilitzar per a convèncer a la gent de la FAVB. 
Segons el senyor Alcober, la FAVB no sabia on es 
ficava: que si Sants no és un barri qualsevol; que si 
la gent de la Plataforma Cívica són okupes i radi¬ 
cals extremistes; que si les amenaces als regidors 
són el nostre pa de cada dia; que si les pintades; que 
si les trucades de telèfon; que si la situació social ve 
a ser com la d’Hernani al País Basc. Com a Hernani 
al País Basc!.Imagineu-vos el 56 i el 57 creuats 


i cremant-se a la carretera de Sants dia sí i dia tam¬ 
bé; el senyor Osan amb escorta policial; enfronta¬ 
ments amb els antiavalots cada nit; la meitat dels 
joves, i no tan joves, a la presó o amb judicis pen¬ 
dents per col·laboració amb banda armada o distur¬ 
bis al carrer; I'. Anglès convertit en Herriko Taverna; 
la Burxa en euskera. La primera reacció que tenim 
quan escoltem aquestes bajanades es fer-rtos un fart 
de riure. Però, tot i això, creiem que s'amaga alguna 
cosa darrera d’aquests arguments. Potser el desig 
ocult del senyor Alcober de convertir aquesta vila 
en quelcom similar a Hernani? Sentir-se el protago¬ 
nista i ser sempre al punt de mira? Convertir-se en 
víctima potencial dels “violents” i ésser admirat per 
la seva valentia? Des d’aquí puc recomanar-li al 
nostre estimat regidor que si el que vol realment és 
sentir-se una víctima potencial i ser sempre al punt 
de mira, que es passi al PP i se’n vagi a Hernani, 
que aquí a Sants, de moment, estem la mar de tran- 
quil·lets i no ens ve de gust cremar els autobusos 
que passen per la carretera ni amenaçar de mort al 
nostres estimats “representants democràtics”. 









La burxa 


★ 


Suplement Especial 
Novembre 2000 


Especial Valoració del 12 d’Octubre 


Valoració de la jornada antifeixista de l’onze i 
dotze d’octubre i de l’actuació de la Plataforma 
cívica per un 12 d’octubre en llibertat 

Recull d’impressions i idees arran de l’experiència d’una participant en la Plataforma Cívica. 


En relació la desenvolupament de la campanya del 12 d’octubre 
d’enguany, m’agradaria assenyalar diferents aspectes: 

a. - La iniciativa de l’Associació de Veïns i Veïnes, del Centre 
Social de Sants, del CSA Can Vies, de MAPAFS, etc., de realitzar una 
activitat àmplia amb altres col·lectius i moviments socials, va ser encer¬ 
tat, per vàries raons: el coneixement mutu entre entitats; la de sumar 
esforços i experiències diferents però amb el 
mateix objectiu de la lluita contra el feixisme 
institucional i barrial, així com la lluita con¬ 
tra el racisme. 

b. - El moviment antifeixista a Barcelo¬ 
na era vist per la gent com una activitat exclusi¬ 
va de joves radicals. Però això canvia a partir 
de l’octubre del 99, quan la policia carrega 
contra els i les antifeixistes, les empresona i 
col·loca sobre el seus caps un judici amb uns 
quants anys de presó pel mig; és llavors quan 
es converteix en una lluita social, guanyant 
seguidors i respecte cap a aquesta joventut que 
és Púnica que s’ha enfrontat als fatxes en 
aquests darrers temps. 

c. - El caràcter assembleari de les reu¬ 
nions, que és el mètode que utilitzen tots els 
col·lectius alternatius, on prima el consens i el 
respecte per les posicions divergents, donant 
com resultat reunions fresques que han tocat 
diversitat de temes. També gràcies a aquest 
funcionament, els moviments veïnal i okupa 
s’han unit al de la immigració com a part d’un 
tot. Al posicionar-se sobre els atacs i assassi¬ 
nats racistes a Barcelona i Catalunya en gene¬ 
ral, així com a l’hora de donar suport a la lluita 
dels sense papers al seu districte, s’està demos¬ 
trant que les accions són més fàcils quan estem 
obertes a afrontar els problemes com una cosa 
pròpia, com una cosa més de les nostres cases i no com a compartiments 
estancs tancats hermèticament. 

d - Durant el procés d’organització de la Plataforma Cívica es van 
conjugar diversitat d’entitats i posicions ideològiques en un treball en 
comú, passant pel damunt de les diferències, perquè l’objectiu era com¬ 
batre el feixisme i donar-li a la societat noves sortides de lluita. La prem¬ 
sa ens defineix com una croada .contra el feixisme que uneix a col·lectius 
tan dispars com immigrants, veïns i veïnes, okupes, pares i mares de 
detinguts del 12-0, perquè el que busca no és sinó separar, dividir, però 
no s’ha caigut en aquest vici, i s’ha mantingut la participació unitària per 
damunt de tot. 

e.- Els debats que es van donar a partir de la data en què fou denegat 
el permís per fer qualsevol acte a la plaça de Països Catalans, van ser un 
dels punts que s’haguessin hagut de discutir més a fons per poder tenir 


propostes d’organització. La plataforma es va veure entrampada entre 
l’estigma de violents que anunciava la premsa, i la necessitat de mobilit¬ 
zar-nos i denunciar un atac institucional contra els veïns als quals se’ls 
negava la plaça per la realització de les seves activitats cíviques. Entre 
tots i totes s’havia realitzat un treball comú que tenia pes sobre la decisió 
de la Delegació del Govern; aquesta decisió ens ha servit per saber que 
existeix una connivència éntre la Delegació del 
Govern i el moviment feixista, donant criteris 
com que no existeix el feixisme, sinó només un 
enyor franquista. El fet de realitzar la manifes¬ 
tació el dia 12 d’octubre es v'a mostrar com un 
gran encert i una necessitat prioritària; per pri¬ 
mera vegada, els veïns i veïnes, el jovent, i les 
persones immigrades van expresar la seva llui¬ 
ta contra el feixisme, es va demostrar que 
podem lluitar juntes i prendre els carrers. 

f. - Malgrat el mal temps, el compromís que 
les diferents entitats havien assumit es va 
assolir: es van trobar a la plaça Joan Peiró i 
van realitzar les activitats d’accord a les pos¬ 
sibilitats del moment. La resta era demostrar-li 
a la societat que la jornada cívica no inhabili¬ 
tava el caràcter de mobilització i lluita dels i 
les participants. Si durant la jornada van 
haver-hi errades, buits..., fou normal, degut a 
canvis d’última hora. La participació majo¬ 
ritària de la gent és l’únic que val, perquè va 
respondre a una manifestació massiva que 
només és un primer pas per guanyar-li tots els 
espais possibles als fatxes. Aquesta resposta 
massiva feia falta a Barcelona, perquè la res¬ 
ponsabilitat és de tots i totes, i no només de la 
juventut antifeixista. 

g. - Hem de continuar perquè hi ha un munt de 
problemes que s’han d’anar resolent: la mane¬ 
ra de guanyar els judicis dels detinguts i detingudes dels 12 d’octubre 
anteriors; com realitzar el treball veïnal en què les persones immigrades 
amb o sense papers formin part de la lluita reivindicativa al barri de 
Sants, com a veïns i veïnes que tenen coses a aportar, per defensar, per 
superar. És el primer barri que vol donar un canvi al seu treball veïnal, 
treure als i les immigrants l’estigma de criminalització, donar la possibi¬ 
litat als i les autòctones de convertir la lluita dels i les immigrants en la 
seva pròpia lluita. Fent aquests petits pasos podem demostrar dins de 
l’entorn veïnal que hi ha altres maneres de resoldre problemàtiques, i 
que no sigui tirant per la via fàcil i reaccionària d’anar a la caça del moro 
o l’argelí. En aquest sentit, la Plataforma no pot desaparèixer ara o des¬ 
cansar fins l’any vinent, té tasques a realitzar i exemple que donar a tot¬ 
hom de com funcionar. Les reunions s’han de mantenir i no minvar la 
presència dels i les participants. 



Assistents a la jornada antifeixista fent pinya. 


I 

Autodenominats 
periodistes, 
autodenominats 
demòcrates. 

I Els autodenominats periodistes són aquells que escriuen 
sobre la realitat situant-se per damunt d'ella. Els autodeno- 
íinats periodistes són els que sentencien/pontifiquen en 
irtúlies-columnes-vinyetes-editorials sobre una realitat 
que obliden quan reben el salari, o que presisament recor¬ 
den quan oloren la substancial suma a cobrar. Els autode¬ 
nominats periodistes ressalten l'anècdota per a emmascarar 
les explicacions de fons. Són els que deformen frívolament 
la realitat, perquè ignoren que les conseqüències de les 
eves opinions prefabricades recauen en persones amb ros- 
e i nom i il·lusions i esforços i projectes. O potser tergi- 
ersen el què succeeix coneixent, presisament, que els seus 
instantanis judicis periodístics malbaraten els projectes i 
|els esforços i les il.Iusions de les persones que per a ells no 
‘nen ni nom ni rostre. Els autodenominats periodistes 
queixalen amb una ràbia que espanta els somnis de la gent 
senzilla d’avui i se n'obliden a l'instant, perquè ja pensen en 
queixalar amb una ràbia que espantarà els somnis de la 
gent senzilla de demà. Els autodenominats periodistes cori- 
erteixen el terme "mitjans de comunicació" en un bluf,l 
[essent com són assalariats de "mitjans que impedeixen lal 
amunicació". Els autodenominats periodistes no tener 
jescrúpols, així com tampoc tenen escrúpols els seus amos. 

Els autodenominats demòcrates són uns dels amo* 
dels autodenominats periodistes. Són els que modelen lal 
societat situant-se per damunt d'ella. Els autodenominatsl 
demòcrates governen amb decrets-normatives-policia- 
propaganda-fons reservats sobre una societat que obliden 
quan han estat reescollits, o que presisament recorden en el 
moment de les eleccions. Els autodenominats demòcrates 
modelen irresponsablement la societat, perquè ignoren que 
les seves polítiques afecten a les persones amb rostre i nom 
i il·lusions i necessitats i desitjós i projectes. O potser 
modelen irresponsablement la societat perquè sobretot 
menyspreen la voluntat de la gent senzilla, i només són 
dignes d'escoltar les pressions dels lobbies empresarials, 
dels trusts especuladors, de les xarxes financeres interna¬ 
cionals. Els autodenominats demòcrates queixalen i quei¬ 
xalen els somnis i les vides de la gent senzilla, i es creuen 
protegits presisament per autodenominar-se demòcrates., 
Gestors de la dictadura econòmica d'avui, els autodenomi¬ 
nats demòcrates ens volen fer oblidar que la dictadura polí¬ 
tica d'ahir mossegava sobretot a la gent senzilla, i que pot¬ 
ser no queixalava tant als avui autodenominats 
demòcrates. Els autodenominats demòcrates no tenen 
escrúpols, com tampoc en tenen els seus amos. 


llatinoamericana. 


La nit del l'II al 12 d'octubre es van plantar 
unes 35 tendes que van desafiar la pluja caiguda. 


Imatges de la 
Trobada per la 
justícia social i el 
respecte entre 
les cultures 


Editorial 


No es pot fer una valoració completa del 
12.10.2000 sense tenir en compte el 
12.10.1999.1 és que els esdeveniments de 
l’any passat van marcar una fita en la pos¬ 
terior organització de la campanya d’en¬ 
guany. Començant a fer un repàs de com 
ha anat tot, una primera reflexió seria que 
la lluita antifeixista contra el 12 d’octubre 
s’ha ampliat a uns sectors que fins llavors 
no s’havien implicat. Cal recordar que des 
del 1993 aquesta tasca havia estat prota¬ 
gonitzada per col·lectius de gent jove, lli¬ 
gats al barri o a determinats moviments 
alternatius. Per a la resta de la ciutat sem¬ 
blava que el Homenaje a la bandera no 
existís, o el que és pitjor, s’acceptava la 
seva existència emparant-se en arguments 
com “no s’hi pot fer res", “són gent peri¬ 
llosa i millor no provocar-los” o “fer 
alguna cosa seria donar-li's importàn¬ 
cia”. Resultava xocant que durant tants 
anys (l’acte ultra es celebra des del 1983) 
a una ciutat com Barcelona no hi hagués 
hagut una resposta àmplia i directa, fet 
que ens fa pensar sobre la greu situació de 
les esquerres. L'any passat, quan es va 
donar la màxima expressió de rebuig a la 
presència fatxa a la plaça dels Països 
Catalans (acompanyada d’una tremenda i 
traumàtica campanya de linxament jurídi¬ 
ca, mediàtica i policial), va suposar un toc 
d’atenció, un reflexe que les coses no són 
tan maques i fàcils com semblen. I, com 
són les coses, l’esclat de ràbia del 
12.10.99 ha donat pas a la consecució 
d’un objectiu perseguit durant sis anys: 
acabar amb la presència feixista a Països 
Catalans (tot i que no han anat gaire 
lluny...). És trist comprovar com funcio¬ 
nen les coses en aquest maleït sistema. 
Algú creu que si no haguessin passat els 
esdeveniment de Sants, els mitjans de 
comunicació s’haurien fet ressó del rebuig 
existent a la celebració fatxa? L’opinió 
pública s’hauria assabentat de l’existència 
d’un sector de gent jove que es juga la 
seva llibertat per combatre el feixisme? 
Els polítics s’haurien plantejat seriosa¬ 
ment la conflictivitat que provoca el fet de 
permetre als feixistes fer apologia dels 
seus valors impunement? I, finalment, 
s’hagués possibilitat la unió de forces 
entorn la Plataforma Cívica i la conse¬ 
qüent expulsió dels ultres de Països Cata¬ 
lans? Segurament no. Així doncs, els fets 
que van succeir l’any passat, agradin o no 
agradin, han tingut conseqüències positi¬ 
ves, han tingut alguna utilitat. Són afirma¬ 
cions de dificil digestió, però no per això 
s’han de deixar de fer. El mateix hem de 
fer qmb el preu que es va pagar, les conse¬ 
qüències negatives: campanya pública de 
criminalització i desprestigi, profundes 


repercussions personals en el conjunt dels 
detinguts i empresonades, el shock 
traumàtic que va suposar pels moviments 
socials alternatius... Ara bé, tot això són 
coses que sempre han passat i sempre pas¬ 
saran: quan algú s'enfronta a l’ordre 
vigent, la repressió és la recepta utilitzada 
per eliminar-ho. Així doncs, en comptes 
de ser presa de la por i acotar el cap, 
davant els embats repressius com els del 
12 d’octubre del 1999, hauríem de parlar 
de com desenvolupar mecanismes per 
afrontar-los millor, com respon- 
dre’ls amb eficàcia i sense his- /jjj. 
terismes, com enfortir els 
canals de comunicació per 
contrarrestar la devastado¬ 
ra acció de la premsa ofi¬ 
cial, alineada cada cop 
més entorn al consens 
fal·laçment autoconsi- 
derat “demòcrata”. 

Els aspectes posi¬ 
tius de la Plata¬ 
forma Cívica. 

L’experiència 
engegada per 
la Platafor¬ 
ma Cívica 
suposava 
un expe¬ 
riment 

pel 


al 12 d’octu¬ 
bre. Gent de centres 
socials okupats del barri, 
d’associacions veïnals i fami¬ 
liars de detinguts formaren el nucli 
impulsor d’una iniciativa que prenia com 
a objectiu erradicar la causa del conflicte: 
l’acte feixista de la plaça dels Països Cata¬ 
lans. En aquest sentit, ha estat un èxit, tot i 
que relatiu. Sense cap mena de dubte, pels 
feixistes ha estat una autèntica humiliació. 
La dinàmica de la Plataforma Cívica ha 
comportat una ampliació de convocatòria 
entorn al rebuig al 12 d’octubre i ha propi¬ 
ciat el contacte i el treball en comú de gent 
molt diversa, cosa que bona falta fa per 
trencar capelletes i guetos i enriquir-se 
coneixent altres punt de vista. Les diferèn¬ 
cies en la forma de pensar i en la forma de 
fer segur que es mantenen, i els camins a 
seguir podran ser divergents o no, però l’ex¬ 
periència del 12 d’octubre d’enguany ha 
esdevingut un valuós patrimoni col·lectiu. 


En el capítol d’aspectes negatius, i fent 
referència a la Plataforma Cívica, caldria 
destacar els diversos punts foscos que han 
envoltat les intencions i les pràctiques de 
determinades entitats participants. Dies 
abans del 12 d’octubre ja es va viure algun 
episodi que portava a dubtar de la bona fe 
d’alguna gent. Un cop es va decidir con¬ 
vocar una manifestació de resposta a la 
decisió de Delegació de Govern que per¬ 
metia els feixistes reunir-se a Montjuïc, i 
suspendre les activitats programades pel 
migdia i la tarda del 12 (fet que no va ser 
suficientment anunciat i que va causar 
molta confusió -la plaça Joan Peiró 
era un reguerol de persones 
que preguntaven què 
havia passat amb 
l’acampa¬ 
da-). 


marge 
de tres 
dies es va 
donar un 
canvi sobtat 
en la postura 
d’algunes enti- 

desconfiança a 
com podia anar la 
manifestació va pro¬ 
vocar moments de ten¬ 
sió en el trascurs d’una 
de les últimes reunions 
de la Plataforma. Per 
exemple, després d’haver 
assistit a les assemblees amb 
una posició força combativa, 
< aquell dia els militants de base 

.de la CGT (Confederació General del 
I Treball) què fins llavors havien partici¬ 
pat no van venir i, en canvi, va ser el 
secretari general de Catalunya él que va 
portar la veu del sindicat, molt més 
“light” i contrària a qualsevol tipus de 
manifestació el 12 d’octubre. El canvi 
sobtat també fou adoptat per la FAVB 
(Federació d’Associacions de Veïnes i 
Veïns), per les Mapafs (Mares i pares 
alarmats pels fet de Sants) i per SOS 
Racisme. La sensació va ser que algú va 
fer entrar por a tots ells intentant fer 
veure que la manifestació acabaria amb 
disturbis i que estaven sent manipulats 
per grups “violents". Finalment la raó 


es va imposar i es va realitzar la mani¬ 
festació des de Sants al centre sense 
incidents a ressaltar. 

Per part d’algunes d’aquestes entitats, 
especialment SOS Racisme, es va voler 
manipular els fruits del treball de la Pla¬ 
taforma, intentant escampar la idea que 
aquest any era un 12 d’octubre exemplar 
i protagonitzat per gent totalment dife¬ 
rent a la de l’any passat, i reproduint el 
discurs basat en la separació violents- 
demòcrates. Tot i tenir una presència 
escassa, la gent de SOS Racisme no van 
tenir cap escrúpol a l'hora d’omplir tota 
l’acampada de cartellets amb el seu 
logo, buscant una bona fotografia de 
premsa. L’organització Esquerra Revo¬ 
lucionària també va fer una bona demos¬ 
tració de les habilitats intrussistes i 
parasitàries que tan bons resultats els hi 
està donant a Barcelona, apareixent a les 
activitats realitzades amb una paradeta 
pròpia i editant propaganda de la Plata¬ 
forma Cívica amb la seva signatura i el 
seu telèfon de contacte ben gran (inclús 
amb un acudit en anglès, i és que fins 
aquí arriba el colonialisme polític... - 
algun dia explicarem més sobre aquesta 
organització-). També Esquerra Repu¬ 
blicana de Catalunya va tanir el seu 
moment de lluïment, amb el regidor de 
Sants, Jaume Chalmeta, adherit literal¬ 
ment a la pancarta de l’inici de manifes¬ 
tació sense voler deixar-la. Aquest va 
ser un dels moment patètics d’enguany; 
qui ens diria que hi haurien empentes 
per situar-se al capdavant. 

També un aspecte negatiu va ser el par¬ 
lament amb el que va finalitzar la mani¬ 
festació, que no reflectia gaire el sentir 
majoritari de la concurrència. De fet, 
van sonar algunes queixes entre el parti¬ 
cipants. També va ser un error que aixe¬ 
ca suspicàcies el no llegir el comunicat 
de la Plataforma Antifeixista ni solida¬ 
ritzar-se amb els detinguts dels anys 
anteriors. També caldria assenyalar l’o¬ 
pinió que s’ha creat entre un sector de 
gent jove i que ha vist la campanya anti¬ 
feixista d’aquest any com una cessió i 
un rebaixament als plantejaments autoa- 
nomenats "demòcrates". 

Però bé, en termes generals es pot dir 
que tot ha sortit- força bé, tenint en 
compte els perills que es creen amb les 
dinàmiques com les de la Plataforma 
Cívica. Ara bé, lluny de trionfalismes, el 
problema continua i el fet que els fei¬ 
xistes continuïn celebrant el seu acte ens 
fa pensar en l’any que ve, trencant-nos 
les banyes per demostrar-los que no els 
volem i plantejant-nos diferents formes 
de fer-ho. 

Setmana de solidaritat amb 


Francisco Brotóns al Centre Social 


Sants.- Del 14 al 27 d’octubre, la Plataforma 
de Suport a Francisco Brotóns ha celebrat 
unes jornades de solidaritat amb el pres anti¬ 
feixista empresonat per l’Estat espanyol des 
del 1977. Les jornades, ubicades al Centre 
Social de Sants, han inclòs un cicle de xerra¬ 
des i col·loquis sobre la situació d'alguns dels 
col·lectius de presos i preses polítiques, una 
mostra d’art creat dins de les presons i un 
punt informatiu sobre les diverses 
campanyes de suport que s’estan 
duent a terme arreu del món. Dis¬ 
sabte catorze es van inaugurar les 
jornades amb la presentació de la 
mostra exposada: una trentena de 
pintures i dibuixos i algunes es¬ 
cultures realitzades per presos i 
preses del PCE-r i dels GRAPO. 

D’entre les obres destaquem les 
dedicades a la guerra de Somàlia, 
on es condemna la política de 
l’ONU i els exèrcits imperialistes 
en el procés d’alliberament colo¬ 
nial al continent africà, les refe¬ 
rents a les lluites dels “ astilleros ” 
asturians i un parell de retrats de 
Mao Tse-Tung i del Che. També 
ha estat exposat un recull gràfic amb plànols de 
P “Operación Gaviota ”, nom de guerra de la 
fuga de Zamora protagonitzada per Brotóns i 
quatre presos més el 17 de desembre del 1979. 
Dilluns quinze, una xerrada informativa sobre 
la Constitució, trajectòria política i posterior 
dissolució de la Fracció de l’Exèrcit Roig 
(RAF) a l’Alemanya Occidental durant els 
anys setanta i vuitanta, acabava amb la 


denúncia de la situació dels sis presos i preses 
que encara compleixen condemna a Alemanya, 
dos d’ells des de fa més de vint anys, i de les 
condicions infrahumanes a les que ha estat 
sotmès aquest col·lectiu doblement condem¬ 
nat: a més de privar-los de llibertat han patit 
la reclusió en règim d’aïllament total gràcies 
a l’aplicació de mesures legislatives especials 
en matèria d’antiterrorisme. 


Un ex-membre de la RAF alemanya durant la xerrada. 

Divendres vint d’octubre, el col·loqui es 
centrà en la lluita dels i les preses socials, i 
el dia següent, com a cloenda, va tenir lloc 
la darrera de les xerrades programades, en 
aquest cas, sobre la situació de Francisco 
Brotóns: fill de família obrera, Brotóns va 
iniciar la seva militància a l’OMLE (Orga¬ 
nització de Marxistes i Leninistes d’Espan¬ 
ya) que acabà convertint-.se en el PCE-r. El 


9 d’octubre del 1.977, durant una reunió 
clandestina d'aquest partit a Benidorm, 
foren detinguts tots els membres del seu 
comitè central, entre ells i elles, Brotóns. 
Precisament aquell mes d’octubre es conce¬ 
diren els darrers indults a les preses i presos 
polítics, fruit de les mobilitzacions per 
l’amnistia, però Brotóns i els altres mili¬ 
tants continuaren empresonats perquè el 
Tribunal Suprem hi presentà una 
oposició explícita. En tres 
sentències dictades del juny del 
78 al març del 79 es negava 
l’amnistia als i les preses dels 
GRAPO per “atentar contra las 
màs altas Instituciones del Esta- 
do, oponer a la conciliación 
nacional la violència de los- 
comandos y no luchar por la 
autonomia de las regiones sinó 
por su autodeterminación”. 
Malgrat el panorama desmora¬ 
litzador, els i les preses, abando¬ 
nades per la nova democràcia, 
continuaren amb la lluita dins de 
les presons: el desembre del 
1.989 començava una vaga de 
fam que duraria mes d’un any i acabaria 
amb la mort de Manuel Sevillano. Actual¬ 
ment Francisco Brotóns continua empreso¬ 
nat al centre penitenciari Sevilla-II, tot i 
que, segons la legislació en matèria de pre¬ 
sons, ja hauria d’haver recuperat la llibertat 
perquè ningú pot ésser empresonat durant 
més de vint anys seguits. Francisco Brotóns 
ja en porta vint-i-tres... 




Manifesta’t que és ben lícit!, edi¬ 
tat per l’Assemblea Detingudes 
12/10/99 amb la col·laboració del 
col·lectiu antifeixista “Al enemi- 


go ni agua”. A la venda a les 
distris dels per 400 pessetes. 
Dossier, en bilingüe, on es 
narren les vivències col·lec¬ 
tives dels i les detingudes i 
empresonades arran dels fets 
del 12-0 del 1.999... Crònica 
de trenta-quatre pàgines que 
ens apropa a la “cara b” del 
sistema judicial, dels mitjans 
oficials de comunicació i 
dels cossos de seguretat de 
l’estat. 

“ (...) aquest no és un relat 
objectiu, distanciat, impar¬ 
cial dels fets, un d’aquests 
textos periodístics que et 
venen com a aproximació 
sociològica i professional a 
la realitat, (...) no creiem en 
l’objectivitat dels qui treba¬ 
llen assalariats en una estruc¬ 
tura jeràrquica, depenent i 
finançada per conglomerats ban¬ 
caris, integrada als grups multina¬ 
cionals de la comunicació.” 


Anuari Maulets, arreu de les 
comarques, setembre del 99- 
setembre del 00. A la venda al 
Casal Independentista de Sants 
Jaume Compte. 

Recull cronològic, en cinquanta- 
una pàgines de F activitat política 
d’aquesta organització sectorial de 
l’esquerra independentista durant 
el darrer any. Està dividit en quatre 
blocs temàtics: L’acció, on es 
detallen tant les activitats organit¬ 
zades per Maulets com la implica¬ 
ció del col·lectiu en les diferents 
lluites desenvolupades arreu dels 
Països Catalans. 

La repressió, dues pàgines que 
relaten els processos judicials 
oberts contra la militància mauleta 
així com les múltiples situacions 
repressives comptabilitzades per la 
organització durant el període 
esmentat.La reflexió, apartat sub¬ 
dividit en dos títols, “documents 
aprovats” i “comunicats i manifes¬ 
tos”, on s’exposa l’estratègia polí¬ 



tica de l’organització vertebrada en 
base a dues reivindicacions històri¬ 
ques: la lluita per l’alliberament 
nacional i la construcció d’uns Paï¬ 
sos Catalans sense classes. L’agita¬ 
ció, mostra a tot color d’alguns 
dels cartells editats per Maulets 
des de la darrera Assemblea nacio¬ 
nal. El pròleg és de Jordi Puig i 
Panella, exmilitant de Terra Lliure. 

CARTA. Canibalisme laboral 


Sóc una persona que treballa els caps de set¬ 
mana a la cadena de muntatge d’una multina¬ 
cional. Durant dos dies a la setmana entro en 
contacte amb unes realitats molt diferents a 
la meva. tot i que amb la major part de la 
gent comparteixo el fet d’estar a la universi¬ 
tat i edats que oscil·len entre els 18-25 anys. 
La feina consisteix en 8 hores de treball 
completament mecànic i alienant, interrom¬ 
put per 4 descansos que funcionen mit¬ 
jançant relleus continus entre les persones de 
la cadena, de manera que sempre algú està 
descansant. 

Fa uns mesos es va donar una situació força 
desagradable, quan dos treballadors ens van 
comunicar a la meva companya i a mi, 
davant el silenci còmplice de la resta, que 
entre tots havien decidit treure’ns el primer 
descans perquè consideraven que els hi deví¬ 
em minuts del dia anterior (minuts que, 
segons ells, ens havíem menjat dels seus des¬ 
cansos per haver arribat tard). En aquest 
moment de confusió, mentre intentava assi¬ 
milar el que significava el cncepte de “deure 
minuts a algú”, es va produir un enderroca¬ 
ment personal i d’esquemes que condugue- 
ren a una tensa discussió, violentada per la 
meva negativa a acceptar aquella imposició 
autoritària i prepotent. 

Per contextualitzar aquest fet, només fa falta 
analitzar la situació d’un conjunt de vides 
sotmeses a un sisitema de torns rotatius que 


marquen cada mes si les 8 hores seran de 
matí, tarda o nit, torns rotatius que incompa- 
tibilitzen el treball amb la vida social i fami¬ 
liar. Vides destinades a la producció, perdent 
completament el control sobre la mateixa i 
convertint a la persona en simple annex de la 
màquina, que és la que marca el ritme de tre¬ 
ball, amb el conseqüent estrès i pressió psi¬ 
cològica que produeix. 



En aquest context, no és estrany que sorgei¬ 
xin comportaments obsessius dels propis tre¬ 
balladors i treballadores, referents al control 
exhaustiu del temps de descans, del ritme de 
treball i que es generin dinàmiques on els 
treballadors i treballadores es converteixen 


en controladors i controladores dels altres. 
Comportaments autoritaris i maquiavèl·lics 
que prioritzen per sobre de les relacions 
humanes, anul·lant del tot la via col·lectiva 
per solucionar els nostres problemes. I tot 
sense necessitat de cap jefe odiós cap el que 
focalitzar la teva ràbia o que serveixi per 
reforçar la teva consciència de classe oprimi¬ 
da. Aquest i l’empresari s’han assegurat la 
seva tranquil·litat des del seu despatx, 
estructurant el sistema de torns i relleus i 
deixant-ho fer tot sol, ja que ell mateix gene¬ 
rarà una sèrie de conflictes i divisions entre 
treballadors i treballadores, que els benefi¬ 
ciarà. D’aquesta manera el jefe s’allunya de 
tot problema i es converteix en el colega, 
imatge que manté amb l’ajut d’un important 
equip de psicòlegs i experts en relacions 
laborals que marquen acuradament la millor 
manera d’accedir al personal. Amb aquest 
objectiu es fan sopars ye/e-treballadors/es, 
s’obsequia a la plantilla amb un gotet de 
cava el dia de l’aniversari del jefe, se’ls fan 
petites i insignificants concessions, i sobre¬ 
tot molta conya, simpatia i un Uefiscós 
supermegabonrotllo per explotar la persona 
de manera que tot quedi emmarcat en un cli¬ 
ma surrealista de col·leguisme i amistat. Tot 
un complex microfuncionament d’unes 
estructures de poder que ens superen però 
que es reprodueixen constantment a un altre 
nivell en àmbits que ens són més propers. 


Ressenyes 


“Giiagiiancó Barna Pcirty” Radio Raheem. 

Lupara (Bip Bip Records). Contacte: Hace Color 93 441 03 45 


Per començar a parlar d'aquest treball, aclariremque el nom del grup no té res a veure 
amb el col·lectiu de difusió musical del nostre barri amb el mateix nom (actualment 
inactiu, però encara viu...). Els Radio Raheem són un grup-orquestra de la nostra ciutat 
que, en el poc temps que porten en aquest món, han demostrat ser una de les bandes més 
actives dels últims temps a nivell local. En poc menys de dos anys, s’han deixat veure 
per molts barris i ciutats, han editat el seu primer CD i ja estan a punt d’enllestir el 
segon. En aquest primer treball ens trobem, sobretot, varietat de ritmes i composicions 
(hip-hop, ska, punk barrejat...) i diversió, sense oblidar el compromís polític a les seves 
lletres i unes sorprenents versions al final del disc. Els Radio Raheem tenen moltes 
coses per fer i per dir. Esperem que la banda segueixi sent una pinya i no es quedi a mig 
camí, perquè això ha estat el principi, i en el futur volem seguir gaudint dels seus espec¬ 
tacles i la seva festa en directe. David Positiu 


Con toda la fuerza del Estado. La represión en Loxicha. Preu: 500 ptes. 


Vídeo que explica la història de la regió Loxicha (Estat de Oaxaca, Mèxic), la seva 
lluita contra els caciques i per l’autonomia indígena, la brutal operació repressiva 
desplegada per l’Estat l’any 96, després de l'aparició de l’EPR (i que encara conti¬ 
nua avui) i la resposta i organització d’aquest poble per a fer front a aquesta situa¬ 
ció.És doncs un testimoni de la lluita de tot un poble per la justícia i la llibertat, edi¬ 
tat per un col·lectiu de vídeo autònom i la Union de Pueblos contra la represión y la 
militarización de la región Loxicha. 

Si esteu interessats o interessades dirigiu-vos a: ca_infint_es@hotmaiI.com 



Con toda la fuerza 
del estado 










El comerç tanca contra la llei 
de liberalització d’horaris 

Les grans superfícies i supermercats han passat de 1.622 
establiments el 1987 a 12.871 aquest any. Les tendes 
tradicionals han passat de 93.079 el 1987 a 41.329 aquest anv. 


En els darrers anys s’estan produint 
grans i precipitats canvis tant en la 
fesonomia dels barris on vivim 
com en els nostres propis hàbits. Els 
petits comerços-estan sent absorvits 
per grans superfícies, només cal 
veure com la carretera de Sants s’ha 
convertit en una passarel·la de 
bancs, multinacionals, immobilià¬ 
ries i franquícies. Els venedors 
típics ja no són un pare i/o una mare 
de família que porta tota la vida 
tallant carn o arreglant sabates sinó 
joves assalariats amb cara d’agobi 
que explica les nou hores de codis 
de barres marcats a canvi d’un 
míser sou i d’un contracte trimen- 
sual amenaçat per l’acomiadament 
en cas de desobediència. El ritme de 
vida estressant no ens deixa temps 
ni per cuinar i menys per relacio¬ 
nar-nos mentre comprem sinó que 
ens obliga a acudir al menjar prepa¬ 
rat o a un McDonalds, depèn els 


gustos... Tot això forma part d’un 
procés econòmic anomenat “neoli- 
beral i globalitzador” , del qual sur¬ 
ten beneficiats els grans empresaris 
en prejudici dels treballadors i tre¬ 
balladores, quedant aquests despro- 
tegits a la Uaiga llista d’una Empre¬ 
sa de Treball Temporal que ofereix 
una feina a temps parcial mentre 
engoleix la meitat del seus sous. 
L’últim exemple dins el paquet de 
mesures liberalitzadores que ja va 
impulsar el PSOE, i que ara el PP 
perfecciona, és el “decreiazó” de la 
liberalització d’horaris comercials 
aprovat el juny d’aquest any. 
Aquest decret-llei és rebutjat 
àmpliament pels propietaris de 
petits comerços i per les i els treba¬ 
lladors assalariats en grans multina¬ 
cionals. És per això que el 10 d’oc¬ 
tubre van tancar la majoria de 
comerços i es van fer piquets a l’en¬ 
trada d’algunes grans superfícies. 


La vaga convocada per CCOO, 
UGT, Fetico i USOC va ser tot un 
èxit a Catalunya, un 80% dels 
comerços van aturar la jornada 
laboral i la manifestació que va 
haver-hi a la tarda va aplegar gaire¬ 
bé 10.000 persones. Al barri, la 
carretera de Sants tenia un aspecte 
totalment diferent: la majoria de 
comerciants i treballadors es van 
adherir a la vaga i no van treballar 
aquell dia. El mercat de Sants també 
va tancar tot i que 38 dels 40 mer¬ 
cats de Barcelona no es van sumar a 
la vaga ja que la FEGRAM (la fede¬ 
ració que els agrupa), oposada 
igualment al decret d’horaris, con¬ 
siderava que els mercats resultaven 
peijudicats respecte a les botigues 
per haver de tancar al matí. 

Li hem fet una entrevista a una pollas- 
traire del mercat de Sants per a què 
ens expliqui d’aprop com estan vivint 
tots aquests canvis econòmics: 


En què consisteix aquesta llei ? 

El passat 26 de juny cl govcm del PP, dins un p; 

comerç del 1996 decretant els següents punts: 


* llibertat total d’obertura en diumenges i festius a 
Ics botigues de menys de 300 meties quadrats. 

festius dels vuit actuals fins a 12 per als establi¬ 
ments de més de 300 metres quadrats. 


istribució ja que guanyen quota de mercat al pe! 
mitjà comerç; un cop controlat el mercat la lliber 
u d'horaris no els hi enteressarà tant perquè de fe 
o s’obtenen més guanys per més hores obertes. 


model democràtic actual. 

• Empitjorament de les condicions de treball en el sec¬ 
tor, repercutint especialment a les dones que represen¬ 
ten un percentatge molt elevat en aquest sector.. Des- 


L’Acampada de la Vergonya 
segueix endavant 

La iniciativa ha servit per a que es trobessin 
immigrants de diferents procedències. 

Plaça Catalunya/Barcelona.- L’Acampada de la Vergonya, con¬ 
vocada per una vintena d’entitats d’immigrants i col·lectius solida¬ 
ris, es va iniciar el divendres dia 27, amb una mnifestació-cercavila 
que va reunir unes 500 persones que amb timbals i altres instruments 
sorollosos van cridar pels carrers del centre de Barcelona el seu 
rebuig a tota Llei d'Estrangeria i una solució a la situació de les per¬ 
sones immigrades que viuen a la intempèrie a laciutat de Barcelona, 
subsaharians a la plaça Catalunya, búlgars iucraïnesos al Parc de 
l'Espanya industrial. L’exigència és clara, i més en un món on són 
més importants les credencials que les persones: papers per poder 
viure i la derogació de qualsevol Llei d'Estrangeria. La nit del diven¬ 
dres es van plantar una quarantena de tendes on un centenar de per¬ 
sones van dormir i passar el cap de setmana, al llarg delqual es van 
realitzar diverses activitats: pintada de pancartes que esvan penjar a 
la plaça, xerrades, àpats populars, música,... El diumenge al matí l'a¬ 
campada es va llevar amb la presència de la "Festa del Ping-Pong" 
que, de manera irònica i quasi cínica, venia a representar l'actitud de 
passar-se la pilota de les administracions públiques davant d'aquesta 
situació, de manera que es va instal·lar una pancarta a l’escenari del 
show denunciant com mentre les administracions es passen la pilota, 
les persones immigrades segueixen al carrer. Finalment, l'acampada 
però, no va acabar el diumenge i les tendes han estat plantades fins el 
dimarts al matí, després de l'amenaça per part de Carme San Miguel 
(Regidora de via pública) de desallotjar la plaça: sembla que a les 
institucions públiques els agrada més veure a les persones dormint al 
ras que no sota el sostre d'una tenda, ja que "és il·legal a Barcelona 
un càmping dins la ciutat" (com van informar els tècnics municipals) 
i que com que la plaça Catalunya és un punt d'interès turístic, la 
presència de tendes és lletja per a la façana de Barcelona. 

Contra-Infos 31/10/00 


El mercat opina: “Al PP li interessa incentm iries multinacionals’ 


Burxa.. El mercat que coneixem avui és molt diferent al mercat de fa 
quinze o vint anys. Quins canvis destacaries i per què creus que s’han 
donat? Com afecta la nova configuració de l’economia? 

Pollastraire . Actualment podem veure com els supermercats de barri i les 
grans supeifícies s'han extés per tot arreu i això ha estat molt nefast per 
nosaltres. Al PP li interessa incentivar les multinacionals que hi ha al 
darrera les grans àrees, moltes d’elles estrangeres: Lidl, Slecker..., que 
beneficien a uns quants capitalistes i prou. Aquestes són prou grans per 
competir, fins i tot a nivell internacional, i així poden rebentar preus mentre 
que els petits comerços s’enfonsen ja que no poden vendre tan barat com 
els supermercats. Aquest problema s'agreuja amb la pressió fiscal, insupor¬ 
table pels petits botiguers. Al mercat per exemple cada cop hi ha més para¬ 
des tancades. L’evolució és que cada cop hi ha menys parades i més grans 
ja que les més rentables absorveixen les que van tancant. El teixit comercial 
s’està destruint i cal tenir en compte que això equival a molts llocs de tre¬ 
ball, un treball no tan precari com el que generen aquestes multinacionals. 
Actualment molts comerciants també tenen treballadors assalariats però 
les condicions són ben diferents tot i que els beneficis d'aquests són ridículs 
al costat d’aquells. Avui en dia la gent jove ha de conformar-se amb con¬ 
tractes “basura " ja que s'agafa al que pot perquè no té més remei. 

B. Els hàbits de la gent també són totalment diferents, com repercuteix 
això a les vendes del mercat? 

P. Avui en dia moltes dones treballen i per tant cuinen menys o no poden 
venir al mercat per qüestió de temps, els hàbits dels joves també són molt 
diferents ja que la seva economia els obliga a comprar en els supermercats. 
Cada cop es tendeix més a menjar ràpid i per tant a comprar menjar prepa¬ 


rat. Per això al mercat els més perjudicats són els que abans venien menu- 
dalls, llegums crues, etc., que era el menjar més assequible a les famílies 
treballadores encara que suposaven una gran elaboració. En canvi, les 
que tenen més futur actualment són les que venen menjar precuinat o les de 
congelats. Totes les parades ens hem anat reciclant i hem incorporat menjar 
més elaborat o semipreparal, però encara ens costa acostumar-nos als can¬ 
vis de consum de la gent. 

B. Què en penses de la nova llei que liberalitza els horaris, és a dir, que | 
deixa de regular i per tant amplia les hores d’obertura de totes les boti¬ 
gues? 

P. La llei de liberalització d’horaris del PP pretén que obrim des de les nou f 
del matí fins a les nou de la nit i també molts diumenges a I ’any. Això el petit 
comerç no pot suportar-ho ja que la majoria de botigues són familiars. Això 
vol dir que no pots competir en ho poder ampliar l’hotari d'obertura, i 
necessites també descansar i la majoria no té prou guanys com per contrac- 1 
tar una altra persona i així poder-s'ho combinar. Per tant, aquesta llei j 
només beneficia a les grans àrees. Penso que si el petit comerç desapareix, 
queda molt perjudicada també la vida del barri. Les botiguetes donen molta \ 
vida al carrer, a més impliquen un tracte molt més humà; a les grans super- j 
fícies tot és molt més impersonal, ets un número i si vols, compres, i si no, 
doncs no. Passes desaparcebuda i ningú et fa ca. A més, es perd la profes- 
sionalitat i l'aspecte més artesanal del petit comerç. 

B. Com va anar la vaga del 10 d’octubre? Quina acceptació va aconse¬ 
guir, tenint en compte que va ser un dels dos únics mercats a Barcelona 
que va tancar? 

P. Aquesta última vaga va anar força bé, la majoria de la gent estava més 


conscienciada i al mercat va tancar gairebé tothom, menys les peixateries 
que ja havien tancat molts dies a causa de la vaga de pescadors per l'aug¬ 
ment del preu del gasoil. La vaga va ser una forma de rebuig a aquesta nova 
llei ja que a nosaltres ens afecta molt. Els horaris que ens volen imposar 
representen un “pacte deYam "ja que estem en gran desavantatge per com¬ 
petir amb les grans empreses. Tot i que al mercat la majoria de treballadors 
i treballadores no estem Sindicades, quan es va difondre la convocatòria de la 
vaga a la majoria ens va semblar bé. Aquí al barri no van caldre ni piquets, 
tothom va tancar tranquil·lament i a consciència. Repeteixo, no podem sos¬ 
tenir aquests horaris. Considero que al Partit Popular se li ha vist massa el 
plumero, “Espana ja no va tan bé". Molts sectors socials estan mostrant la 
seva disconformitat a les polítiques d'aquest partit, potser ara ha arribat /’ 
hora de la veritat. 

B. La sensació general és que tot aquest procés és irreversible, que “no 
podem fer res”... Com creus que podeu mostrar el vostre rebuig i can¬ 
viar la direcció de les polítiques conservadores impulsades pel govern? 

P. Crec que no podem baixar la guàrdia. El gran problema que tenim en el 
petit comerç és que cadascú creu que té una parcel·la de poder, que és amo 
d'alguna cosa, i això fa que no estiguem tan units com poden estar els tre¬ 
balladors d’una fàbrica. Això és molt fotut ja que no hi ha consciència de 
que som treballadors i que cal que unifiquem esforços per poder organitzar- 
nos i així canviar alguna cosa. No anem tots i totes a una, i això dóna força 
a les institucions que volen imposar-nos les seves polítiques. Jo crec que 
hauríem de manifestar-nos mostrant el nostre rebuig, també crec que hau- 
riem de boicotejar les grans àrees. Però per poder fer tot això falta encara 
molta consciència i unió de tots i totes les treballadores. 


novembre 2000 g BTll 1 1 I Q ITÏ fil'l 


Continuen les protestes per 
alliberar els i les preses de Praga 

Barcelona.- Una acció de protesta duta a terme el dijous 19 d'octu¬ 
bre al consolat txec de Barcelona va recordar que encara hi ha perso¬ 
nes preses arran de les protestes contra el Banc Mundial i l'FMI 
d'aquest passat 26 de setembre a Praga. Alhora s'especificava la par¬ 
ticipació del consolat txec com a part del govern d'aquest país, res¬ 
ponsable de tortures i violació dels drets bàsics a les presons. També 
es demanava la posada en lliberat i retirada de càrrecs dels i les anti- 
capi-talistes detingudes. Ara són set les persones segrestades a l'estat 
txec des de finals de setembre, però encara no s'ha pogut aconseguir 
cap llistat oficial (de manera que aquest nombre podria ser més gran, 
tenint en compte que encara hi ha gent desapareguda). Durant l'acció, 
que va anar precedida per una concentració a l'oficina del Parlament 
Europeu, es va penjar de la porta del consolat un ninot representant 
l'FMI, com a puntal de la globalització. També es va encartellar la 
façana i es va posar una cadena a la porta, per simbolitzar l'empre¬ 
sonament del consolat. I com a pres, potser caldria recordar-li les 
mesures que ells mateixos apliquen: incomunicació amb l'exterior, 
negació d'un advocat, possibles tortures i vexacions... Poc després 
van arribar policies antiavalots, que van intentar arrabassar una càma- 
ra de vídeo a un noi que estava filmant. El noi va ser brutalment con¬ 
duït a una ETT, Adecco en concret, on van intentar retenir-lo, sense 
èxit, però sí van aconseguir quedar-se amb la cinta. 

Contra-Infos 20/10/00, 

Assetjament policial a la casa 
okupada de Ribes 

Ribes/Garraf.- Des de l'okupació d'una vivenda la setmana passada, 
la Guàrdia Civil està seguint molt d'aprop a la gent que hi viu, i ja 
s'han donat -vàries identificacions i amenaces, sent els casos més greus 
un intent de desallotjament il·legal (o sigui sense ordre de cap tipus) 
que tan sols va ser evitat per la sang freda dels i les okupants i la soli¬ 
daritat del veïnat, i després un jove va ser retingut durant més d'una 
hora i obligat a quedar-se de genolls i de cara la paret mentre regira¬ 
ven el seu cotxe i li feien preguntes. També un grup de "peladets" van 
acostar-se a la casa i li van trencar dos vidres, però sent un poble es va 
treure importància a aquest tipus d'agressió, ja que es coneix tothom. 

Contra-Infos 22/10/00 

Segona marxa de torxes en 
solidaritat amb en Pere Boix 

Mataró/Maresme.- La comissaria de la Policia Nacional va ser l'ob¬ 
jectiu de la segona marxa amb torxes que va recórrer els carrers de 
Mataró sota el lema "Pere Boix absolució", el dissabte 21 d'octubre. 
Recentment la jutgessa d'Arenys de Mar, M a del Mar Guillem Socías 
•ha condemnat al militant ecologista a dos anys de presó pel delicte 
• d'amenaces, basant-se en argumentacions malintencionades i contrà¬ 
ries al sentit comú, fetes per policies que no han volgut investigar els 
veritables autors dels anònims de caire feixista; tant sols basant-se 
una prova pericial caligràfica feta per la policia "científica" de Barce¬ 
lona, a mida dels desitjós dels seus colegues de la Policia Nacional, 
obviant totes les proves i argumentacions de la defensa, i arrodonint- 
ho amb una sentència plena d’afirmacions criminalitzadores contra els 
grups d'esquerres i independentistes. La marxa va transcórrer amb tota 
normalitat, acompanyada per tambors i un taüt' de cartró on es podia 
llegir "RIP Justícia", la visió de la manifestació era més aviat tenebro¬ 
sa, al que també ajudaven les torxes. Al finalitzar l'acte es va fer una 
sàtira burlesca, on s'anomenava la comissaria de "laboratori de la 
repressió" denunciant així les actuacions tant de la policia com de la 
Guàrdia Civil al Maresme. Segons CODESEMA (col·lectiu al que per¬ 
tany l'acusat), el cas Pere Boix s’enmarca, juntament amb tants d'altres 
que anirien des dels desallotjaments fins a les detencions a la consulta 
social contra el deute extern, dins l'estratègia repressiva del PP. 

CODESEMA + 
Contra-Infos 23/10/00 





la cançó 


Orisco 

O risco que corre o pau, 
corre o machado, 
nao hà o que temer. 
Aquele que manda matar 
também pode morrer. 

Nós estamos em guerra 
Lado de là jà decretou 
Pois jà pagou pistoleiros 
Pra matar o lavrador 

Eu jà tenho machado 
falta só botar a cunha, 
e fazer à moda gato, 
dar o tapa e esconder a 
unha. 

É a nossa proposta, 
pois a gente quer ganhar. 
Se matarem um daqui, 
dez de là vamos. 


Lletra: Luis Vila Nova 
Sem-Terra: As 
musicas do MST 

Tallers 


Dimarts i dijous 

Anglès. De 18h a 19h grups de conversa d’anglès, 
de 19h. a 20h. iniciació, de 20h. a 21h. nivell mig. 

CS de Sants 

Dimecres a les 19h 

Taller de dibuix i pintura (a partir del 31 de novembre) 

CSA Hamsa 

Dijous a les 19h 

Intercanvi de circ 

CSA Hamsa 

Dijous de 21h a 22’30h 

Balls de saló (2500 ptes.) 

CS de Sants 

Divendres de 19h a 23h 

Aula d'estudi 

CSA Hamsa 

Dissabtes matí 

Tai-xi (dos nivells) 

CS de Sants 

Dissabtes alterns (l0’30h- I3’30h) Autoestima i canvi personal (8000 ptes. trimestrals) 

CS de Sants 

Divendres 19h 

Taller de flamenco 

CSA Hamsa 

Diumenges “pajareo” a les 19h 

Pel·lícules i “apalanque” 

Can Vies 


Xerrades, actes i exposicions 

Dijous 9 de novembre 2 lh 

Sopar-tertúlia amb informació sobre la campanya Jo 
també em planto, i T historiador Jordi Fexas farà una 
exposició sobre el tractat dels PirineusCal confirmar 
assistència abans del 7 de novembre al 93 331 10 07 



(preu: 1000 ptes) 

CS de Sants 

Dijous 23 de novembre 20’30h 

Presentació del llibre ” Terra i Llibertat. 100 entitats 
dels Països Catalans'" 

CS de Sants 

Tot el novembre, exposició del col·lectiu madrileny d’edicions gràfiques Auto-Infos 

CSA Hamsa 


Campanya contra la Constitució 

Dijous 2 de desembre 17h 

Cercavila per la retirada dels símbols feixistes 

Org.: Maulets Sants 

Pl. Màlaga 

Del 27 de novembre 
al al 6 de desembre 

Exposició històrica sobre la resistència a la Constitució 

CSA Can Vies 


Danses 


Primer diumenge de mes 17h Danses i cultura tradicional amb el grup L’Ull i l’Ai, CS de Sants 

Diumenge 5 de nov. 12’30h. Danses d’arreu del món. Org,: Danses el Ventall Pl. Màlaga 


Concentracions 


Dissabte 11 de novembre 19h Concentració per la llibertat de Francisco Brotóns 

Org.: Plataforma de Suport a Brptóns Pl. Sant Jaume (Ben) 

Massa Crítica., Un passeig en bici cada primer divendres de mes per recuperar els carrers dels dominis 
dels automòbils.Divendres 15 de novembre i 1 de desembre a les 20h. a la plaça dels Països Catalans. 


adreces 


Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 9 
Espai Obert, c/Blasco de Garay 2 
Amics de la Bici, c/Demòstenes 


BUTLLETA DE 
SUBSCRIPCIÓ 






























